Vennesla stasjon

Vennesla stasjon er en stasjon på Sørlandsbanen i Vennesla kommune. Stasjonen ligger 350,16 km fra Oslo, 43,1 moh i Vest-Agder fylke.

Vennesla stasjon lå opprinnelig til den smalsporede Setesdalsbanen og stod ferdig da banen ble åpnet på strekningen Kristiansand – Byglandsfjord i 1895. Stasjonsbygningen er i likhet med de øvrige stasjonene som opprinnelig lå til Setesdalsbanen tegnet av Paul Due.

Vennesla ble tilknyttet Sørlandsbanen da denne åpnet på strekningen Nelaug – Kristiansand i 1938. Samtidig ble Grovane, mindre enn 4 km lengre nord i kommunen, endestasjon for Setesdalsbanen.

Stasjonens beliggenhet er ca. 2 km syd for sentrum av Vennesla og har aldri vært noen god løsning for persontrafikken. Jernbanemyndighetene håpet at Vikeland skulle utvikle seg til en stasjonsby slik trenden var andre steder i Norge på denne tiden. Dette slo aldri til og stasjonen fremstår ennå som litt usentral. Beliggenheten ble i sin tid bestemt av hensynet til industrien og det ble bygd to sidespor til Byggma og Hunsfos fabrikker. Disse sidesporene er i dag uten trafikk. Sporet inn til Byggma er tatt bort. Deler av sporet inn til Hunsfos fabrikker eksisterer ennå, men mye er fjernet.

Stasjonen har busstilknytning og trafikkeres av to ruter som går til sørover til Vennesla og Kristiansand og to som går nordover til henholdsvis Grovane og Samkom.

Stasjonen er ubetjent og har ikke billettautomat. Per 2024 er det ennå venterom i stasjonsbygningen, Pizzabaker'n benytter resten av første etasje.

Sent i 2025 ble det bestemt at det gamle godshuset ved stasjonen skulle rehabiliteres. Det er planlagt at venterommet da vil bli flyttet til godshuset, med bedret standard for de reisende. Samtidig kom det frem fra Bane NOR at planen at også stasjonsbygningen skal gjennomgå en del vedlikehold utover i 2026.

 Referanser 

 Litteratur 



 Eksterne lenker 

Kategori:Jernbanestasjoner i Agder
Kategori:Jernbanestasjoner på Sørlandsbanen
Kategori:Samferdsel i Vennesla
Kategori:Jernbanestasjoner åpnet i 1895
Kategori:1895 i Norge
Kategori:Paul Due
Kategori:Byggverk i Vennesla